stanford-oval/wikipedia huggingface dataset:
Pernando Barrena

| Pernando Barrena |
| --- | --- |

Euroopan parlamentin jäsen
 2.7.2019–2.9.2022  
Ryhmä:  Vihreät/EFA
Henkilötiedot
Syntynyt: 1. marraskuuta 1965 (ikä 58) Pamplona, Espanja
Kansalaisuus:  espanjalainen
Tiedot
Puolue:  EH Bildu
Pernando Barrena Arza (s. 1. marraskuuta 1965 Pamplona, Espanja) on espanjalainen poliitikko. Barrena edustaa EH Bildu-puoluetta. Barrena on toiminut Euroopan parlamentin jäsenenä vuosina 2019–2022. Hän edusti Euroopan parlamentissa Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Pernando Barrena Wikimedia Commonsissa
Pernando Barrena Euroopan parlamentin jäsenet. Euroopan parlamentti.
The Beat Goes On (albumi)

| The Beat Goes On Vanilla Fudge |
| --- | --- | --- |

Studioalbumin tiedot
 Julkaistu: helmikuu 1968
 Tuottaja(t): Shadow Morton
 Tyylilaji: psykedeelinen rock
 Kesto: 40.59
 Levy-yhtiö: Atco
Vanilla Fudgen muut julkaisut
| Vanilla Fudge 1967 | The Beat Goes On 1968 | Renaissance 1968 |
The Beat Goes On on Vanilla Fudgen levy, joka julkaistiin vuonna 1968 levymerkillä Atco Records.
Kappaleet > A-puoli

"Sketch" (Appice/Bogert/Martell/Stein) - 2:55
Vaihe yksi
"Intro: The Beat Goes On" (Sonny Bono) - 1:57
Eighteenth Century: Variaatioita teemasta Mozart: "Divertimento No. 13 In F Major" (Wolfgang Amadeus Mozart) - 0:46
Nineteenth Century: "Old Black Joe" (Stephen Foster) - 0:46
Twentieth Century - 3:09
"Don't Fence Me In" (Cole Porter) - 0:52
"12th Street Rag" (Euday L. Bowman) - 0:49
"In The Mood" (Garland-Razaf) - 0:45
"Hound Dog" (Jerry Leiber, Mike Stoller) - 0:43
The Beatles - 1:45
"I Want To Hold Your Hand" (John Lennon, Paul McCartney)
"I Feel Fine" (Lennon–McCartney)
"Day Tripper" (Lennon–McCartney)
"She Loves You" (Lennon–McCartney)
"Hello Goodbye" (Lennon–McCartney)
Vaihe kaksi
"The Beat Goes On" - 1:32
Beethoven: "Fur Elise" & "Moonlight Sonata" (Ludwig van Beethoven) - 6:33
"The Beat Goes On" - 1:05
Kappaleet > B-puoli

"The Beat Goes On" - 1:00
Vaihe kolme
"Voices in Time": Neville Chamberlain, Winston Churchill, Franklin Delano Roosevelt, Harry S. Truman, John F. Kennedy, ja muut äänet - 8:09
Vaihe neljä
"The Beat Goes On" - 1:50
"Merchant/The Game Is Over" - 8:57
"Merchant" (Appice/Bogert/Martell/Stein)
"The Game Is Over" (Bourtayre/Bouchety): Vinnie
"Merchant"
"The Game Is Over": Tim
"Merchant"
"The Game Is Over": Carmine
"Merchant"
"The Game Is Over": Mark
"Merchant"
"The Beat Goes On" - 2:20
Bonus Vaihe (ainoastaan CD julkaisu)
"You Can't Do That" (Lennon–McCartney)
"Come By Day, Come By Night" (Appice/Bogert/Martell/Stein)
Kokoonpano

Carmine Appice – rummut, laulu
Tim Bogert – basso, laulu
Vince Martell – kitara, laulu
Mark Stein – laulu, kosketinsoittimet
Arviot

Allmusic:
Aiheesta muualla

The Beat Goes On discogs.com-sivustolla
Pitäjänkoulu

Pitäjänkoulu on ruotsalainen ja suomalainen historiallinen alkeisoppilaitos, jonka kustannuksista vastasi pitäjäksi kutsuttu paikallishallinnollinen alueyhteisö. Oppilaille koulu oli ilmainen. Koulumestarin johtama pitäjänkoulu toimi joko kiertokouluna tai kiinteänä opetuspaikkana tavallisesti pitäjäntuvassa tai käräjätalossa, harvemmin erityisessä koulutalossa. Pitäjänkouluja alettiin perustaa 1600-luvulla ja ne toimivat kyläkoulujen rinnalla. Valtakunnallisia pitäjänkouluja koskevia asetuksia annettiin 1723 ja 1762. Suomessa alkuopetuksesta huolehtineet pitäjänkoulut syrjäytti kansakoulu virallisesti vuonna 1866.
Pernell Roberts

| Pernell Roberts |
| --- | --- |
 Pernell Roberts Adam Cartwrightin roolissaan Bonanzassa vuonna 1960.
Henkilötiedot
Koko nimi:  Pernell Elvin Roberts Jr.
Syntynyt: 18. toukokuuta 1928 Waycross, Georgia, Yhdysvallat
Kuollut: 24. tammikuuta 2010 (81 vuotta) Malibu, Kalifornia
Ammatti:  laulaja, näyttelijä
Puoliso:   Vera Mowry  (vih. 1951; ero 1959)  Judith Roberts  (vih. 1962; ero 1971)  Kara Knack  (vih. 1972; ero 1996)  Eleanor Criswell  (vih. 1999–24.1.2010) 
Lapset:  Jonathan Christopher Roberts (1951–1989)
Näyttelijä
Aktiivisena:  1956–1997
Merkittävät roolit:  “Adam Cartwright” Bonanza “Trapper John McIntyre” Trapper John M.D.
 Nimikirjoitus
Aiheesta muualla
IMDb 
Elonet
Pernell Elvin Roberts (18. toukokuuta 1928 Waycross, Georgia – 24. tammikuuta 2010 Malibu, Kalifornia) oli yhdysvaltalainen näyttelijä.
Roberts syntyi Waycrossissa, Georgiassa, ja tuli tunnetuksi Adam Cartwrightin roolistaan televisiosarjassa Bonanza vuosina 1959–1965. Hänellä oli vuosina 1979–1986 päärooli sarjassa Trapper John, M.D..
Etupäässä televisiosta tunnetulla Robertsilla on ollut osia myös elokuvissa, muun muassa Lainsuojattoman jäljillä, ja hänet nähtiin vuonna 2001 vierailijana sarjassa Diagnoosi: Murha.
Pernell Robertsin kolme ensimmäistä avioliittoa päättyivät eroon. Hänellä oli ensimmäisestä avioliitostaan Vera Mowryn kanssa yksi poika, Jonathan Roberts, joka kuoli vuonna 1989 moottoripyöräonnettomuudessa 37-vuotiaana. Kuollessaan Pernell Roberts oli aviossa neljännen kerran, Eleanor Criswellin kanssa. Hän menehtyi kotonaan haimasyöpään.
Pernell Roberts oli myös lahjakas laulaja. Hän lauloi useassa Bonanzan jaksossa ja levytti RCA Victor-levymerkille folk musiikkia sisältäneen levyn Come All Ye Fair and Tender Ladies vuonna 1962.
Aiheesta muualla

Pernell Roberts Internet Movie Databasessa. (englanniksi)
Pernell Roberts Internet Broadway Databasessa (englanniksi)
Pinhal Interior Sul

Pinhal Interior Sul Portugalin kartalla
Pinhal Interior Sul on Região Centron ala-alue Portugalissa. Se jakautuu Castelo Brancon ja Santarémin piireihin.
Pinhal Interior Sulin pinta-ala on 1 906 km² ja väkiluku 40 705 (2011).
Kunnat

Mação
Oleiros
Proença-a-Nova
Sertã
Vila de Rei
Pitäjänkirjuri

Pitäjänkirjuri oli Suomessa säätyvallanaikana 1600-, 1700- ja 1800-luvuilla pappissäädynalainen luottamustehtävä, johon valittiin ruotsin ja suomen kielen taitoisia, kirjoitus- ja laskentataitoa oppineita hyvämaineisia henkilöitä, jotka vastasivat kyläyhteisönsä kirjapitäjinä asiakirjojen laatimisesta, säilytyksestä ja arkistoinnista. Lisäksi kirjurin toimenkuvaan kuului kyläyhteisön rahakirstun hoito sekä kylien taloista ja torpista kuninkaalle maksettavien erilaisten verojen, veroparseleiden ja veroina kerättyjen tavaroiden säilytys.
Polyasparagiinihappo

Polyasparagiinihapon rakenne
Polyasparagiinihappo on polyamideihin kuuluva polymeeri. Sitä valmistetaan asparagiinihaposta, ja se on biohajoavaa. Polyasparagiinihapolla on useita käyttökohteita.
Ominaisuudet, valmistus ja käyttö

Polyasparagiinihappo liukenee veteen ja myös absorboi runsaasti vettä. Polyasparagiinihapon rakenteessa polyamidiryhmä voi muodostua joko asparagiinihapon α- tai β-asemassa olevaan karboksyyliryhmään. Polymeerirungon sivuketjuissa on karboksyylihapporyhmiä, jotka voivat luovuttaa protonin. Vesiliuoksessa polyasparagiinihappo on negatiivisesti varautuneena ja on siis polyelektrolyytti. Polyasparagiinihappo kelatoi useita metalli-ioneja.
Polyasparagiinihapon valmistuksen ensimmäisessä vaiheessa asparagiinihappoa kuumennetaan noin 160–240 °C:n lämpötilaan, jolloin muodostuu polymeripihkaimidiä. Reaktio vaatii happaman katalyytin, joka on useimmiten fosforihappo tai rikkihappo. Polymeripihkaimidi hydrolysoidaan polyasparagiinihapoksi. Keskimääräinen moolimassa on noin 6 000 g/mol.
Polyasparagiinihappoa voidaan käyttää korvaamaan polyakryylihappoa. Käyttökohteita ovat muun muassa veden absorbointi, metallien ja metalliseosten korroosionesto ja raskasmetallien kelatointi. Polyasparagiinihappoa käytetään myös vedenpuhdistuksessa, pesuaineissa, lääkkeiden annostelussa ja kolloidien stabilisaattorina esimerkiksi maaleissa.
Peoria (Oklahoma)

Peorian sijainti Oklahomassa.
Peoria on kunta (town) Ottawan piirikunnassa Oklahoman osavaltiossa Yhdysvalloissa. Sen asukasluku oli 133[lähde? ] vuonna 2015 ja vuoden 2010 väestönlaskennan mukaan 132 asukasta.
Historia

Peorian alueella on jo kauan harjoitettu louhintaa. Amerikan alkuperäiskansoilla oli siellä louhokset jo ennen eurooppalaisten vierailua. Peoria alkoi keihittyä kaivosleiriksi vuonna 1891. Samana vuonna sinne avattiin postitoimisto. Kunnan asukasluku alkoi laskemaan louhinnan vähentyessä.
Maantiede

Peoria sijaitsee 21 kilometriä itään piirikunnan pääkaupungista Miamista. Kaupungin pinta-ala on 0,54 neliökilometriä.
Käännös suomeksi
Pitäjänapulainen

Pitäjänapulainen oli alkuaan kappalaisen arvoinen, vakinaisessa virassa oleva pappi, jonka palkan maksoi seurakunta. Nimitystä käytettiin vielä 1900-luvulla joissakin seurakunnissa kappalaisesta, joka oli kirkkoherran ohella seurakunnan toinen vakinainen pappi.
Pinhas Rutenberg
Aiheesta muualla

Luku Pinhas Rutenberg Aino Malmbergin kirjassa Johtajia (Otava 1933), Doria Klassikkokirjasto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pinhas Rutenberg
Käännös suomeksi
Pirkola

Pirkola on sukunimi, joka on muun muassa seuraavilla suomalaisilla henkilöillä:
Kalevi Pirkola (1941–1971), jääpalloilija, jalkapalloilija ja maahockeypelaaja
Matti Pirkola (1939–1989), toimittaja ja rikoskirjailija
Niko Pirkola (s. 1989), salibandymaalivahti
Sami Pirkola (s. 1963), psykiatri ja muusikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pettälä

Pettälä on maarekisterikylä Salon kaupungin Perniössä. Pettälä sijaitsee kirkonkylän ja asemanseudun välissä.
Pettälä muodostuu Pettälän yksinäistilan maista, jotka sijaitsevat Metsänojan ja Anjalan välissä. Kylässä ei ole kantatilan lisäksi muuta asutusta. Pettälä on aikanaan erotettu Metsänojasta omaksi kyläkseen. Kylän kapea alue ulottuu tilan ympäristöstä länteen Kylmässuolle ja Yrjännummelle.
Pirkko Pitkänen

Pirkko Anneli Pitkänen (s. 31. toukokuuta 1954 Tuusniemi) on suomalainen kasvatustieteilijä ja professori.
Pitkänen väitteli tohtoriksi Joensuun yliopistossa vuonna 1996. Hän on työskennellyt Suomen Akatemian vanhempana tutkijana 1998–2001 ja Tampereen yliopiston kasvatustieteen professorina vuodesta 2005 erityisaloinaan koulutuspolitiikka ja monikulttuurisuuskasvatus.
Peter Angelsen

| Peter Angelsen> Norjan kalastusministeri |
| --- | --- |
 Bondevikin I hallitus 17. lokakuuta 1997 – 17. maaliskuuta 2000  
Edeltäjä:  Karl Eirik Schjøtt-Pedersen
Seuraaja:  Lars Peder Brekk
Suurkäräjäedustaja
 Nordlandin vaalipiiri 1981–1997  
Henkilötiedot
Syntynyt: 6. helmikuuta 1935 (ikä 89) Vestvågøy, Norja
Tiedot
Puolue:  Keskustapuolue
Peter Angelsen (s. 6. helmikuuta 1935 Vestvågøy) on norjalainen Keskustapuolueen poliitikko. Hän istui suurkäräjillä 1981–1997 ja toimi Norjan kalastusministerinä 1997–2000.
Aiheesta muualla

Peter Angelsen Norjan suurkäräjien verkkosivuilla (norjaksi)
Pietarin tulvapato

Pietarin länsipuolella kulkeva pato kulkee Retusaaren kautta.
Pietarin tulvapato (ven. Ко́мплекс защи́тных сооруже́ний Санкт-Петербу́рга от наводне́ний, Kompleks zaštšitnyh sooruženi Sankt Peterburga ot navodneni, ”Pietarin tulvasuojelun rakennuskokonaisuus”) on Venäjällä Pietarin kaupungin edustalla Itämeressä sijaitseva patoyhdistelmä, joka sulkee taakseen Nevanlahden, Suomenlahden äärimmäisen perukan.
Padolla on tarkoitus suojella Pietaria mereltä uhkaavilta satunnaisilta tulvilta. Samalla se muodostaa ajoväylän lahden poikki: patoa pitkin kulkee kuusikaistainen Pietarin kehätie. Vuonna 2011 valmistunut pato on 25,4 kilometriä pitkä ja kulkee Retusaaren kautta. Hankkeen rakennuskustannukset olivat yli 3 miljardia euroa. Pato alkaa Siestarjoen Koronnenästä ja päätyy etelässä Lomonosovin kaupungin lähelle. Laivaliikenne Pietariin kulkee kahden padossa olevan aukon kautta. Lisäksi padossa on kuusi veden virtausaukkoa muun muassa Nevanlahden rehevöitymisen estämiseksi; aukot voidaan sulkea tulvan aikana.
Pietarin tulvapato on rakennuskokonaisuus, joka koostuu 13 patojaksosta ja niiden päällä kulkevasta valtatiestä.
Historia

Ensimmäiset ajatukset Pietarin padosta esitettiin 1700-luvulla. Vuonna 1824 Pietaria kohtasi tulva, joka nosti meren pintaa neljä metriä. Padon rakentaminen aloitettiin 1979. Kaupunginhallinto keskeytti sen 1990-luvulla jo kerran asiaan liittyvien ympäristöepäilyjen vuoksi. 1990-luvun lopulla rakennushanke jaettiin erillisiksi projekteiksi. Patoa 1970-luvulta urakoinut venäläisyritys nosti asiasta oikeusjutun 1999 esittäen, ettei rakentamista voida pilkkoa useiksi projekteiksi, koska se on yksi kokonaisuus. Oikeusjutusta johtuen ei Venäjän federaatio tukenut padon rakentamista 1999. Pietarin kaupunki myönsi vuonna 2000 kehätien osuuden toiselle venäläisyritykselle, joka kehitti TACIS-rahalla yhdessä alankomaisten asiantuntijoiden kanssa tulvavaroitusjärjestelmän. Vuonna 2001 tieurakka otettiin pois yritykseltä.
Aiheesta muualla

Kuvia tai muita tiedostoja aiheesta Pietarin tulvapato Wikimedia Commonsissa
Tellervo, Tapion tytär

| Tellervo, Tapion tytär |
| --- | --- |
 Veistos elokuussa 2014
Nimi:  Tellervo, Tapion tytär
Toinen nimi:  Diana
Tekijä:  Yrjö Liipola
Valmistumisvuosi:  1928
Taiteenlaji:  veistos
Nykyinen omistaja:  Helsingin kaupunki
Sijainti:  Erottajankatu, Kolmikulman puisto, Kaartinkaupunki
Paikkakunta:  Helsinki
Koordinaatit:  60.1651°N, 24.9436°E
Tellervo, Tapion tytär (myös nimellä Diana) on Yrjö Liipolan pronssiveistos vuodelta 1928. Se sijaitsee Helsingissä Kolmikulman puistossa Kaartinkaupungin kaupunginosassa.
Historia > Varhaisvaiheet

Helsingin kaupunki tilasi tuolloin jo tunnetulta kuvanveistäjä Yrjö Liipolalta taideteoksen ydinkeskustassa sijaitsevaan Kolmikulmaan vuonna 1928. Se hankittiin Töölön Taidehallin näyttelyssä esillä olleen Liipolan Diana-pienoisveistoksen vuodelta 1924 perusteella. Veistos valettiin pronssiin Unkarin kuningaskunnassa, jossa taiteilija asusteli pitkiä vaiheita 1900-luvun alkupuolella.
Vuonna 1929 julkistetusta veistoksesta tuli pian yksi Helsingin kaupungin tunnetuimpia julkisia taideteoksia. Poikatyttöä kuvaava teos oli 1900-luvun alkuvuosikymmenien Euroopan kaupungeissa uuden naiseuden symboli. Diana sopi aikanaan urheilua ja ruumiinkulttuuria ihailevan nuoremman polven edustajaksi. Uuden vuosisadan ensimmäisten vuosien alastomuusliike pyrki poistattamaan alastomuudesta erotiikan ja normalisoi sitä täten taiteessa.
Historia > Nykypäivä

Veistoksen kädessä oleva keihäs on saanut osansa toistuvasta ilkivallasta. Siinä roikutaan, jolloin se vaurioituu. Nykypäivään astimilloin? itse teos on säästynyt ilkivallalta.
Kolmikulmaa uudistettiin vuonna 2007. Uudistuksien yhteydessä patsaan edustalla oleva vesiallas remontoitiin ja siihen asennettiin Dianan keihään kaarta kuvastavat suihkulähteet. Kummatkin Diana-veistokset kuuluvat nykyisin Helsingin taidemuseon taidekokoelmiin.
Nimikysymys

Taideteos on saanut inspiraationsa eri tarustojen metsästävistä jumalattarista. Veistosta on kutsuttu aina nimillä Tellervo sekä Diana, sillä kummatkin ovat metsästäviä jumalattaria - tosin eri maiden tarustoissa. Antiikin roomalaisen mytologian Dianan on kuvattu usein metsästävän jousella ja Kalevalan Tellervon taas keihäällä. Tämä on vaikuttanut myös kaupungin paikannimiin; puiston, jossa veistos sijaitsee, oikea nimi on Kolmikulma, mutta siitä käytetään myös nimeä Dianapuisto.
Kuvia teoksesta

Veistos jatkosodan aikana vuonna 1942.
Veistos maaliskuussa 1961.
Veistos toukokuussa 2009.
Veistos heinäkuussa 2017.
Togo kesäolympialaisissa 2016

Togo osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Adzo Kpossi.
Joukkue > Soutu

Claire Akossiwa – naisten yksikkö
Joukkue > Uinti

Emeric Kpegba – miesten 50 m vapaauinti
Adzo Kpossi – naisten 50 m vapaauinti
Joukkue > Yleisurheilu

Fabrice Dabla – miesten 200 m
Prénam Pesse – naisten 100 m
Pisarointi

Pisarointi on ilmiö, jossa kasvit imevät maasta kosteutta ja nostavat sen vartensa läpi lehtiin. Pisarointia tapahtuu iltaisin. Lehdistä kosteuden pitäisi haihtua, mutta jos ilmankosteus lehtien läheisyydessä on melkein 100 %, muodostuu lehtien pinnalle kastepisaroita. Pisaroinut vesi haihtuu vasta seuraavana päivänä, kun ilma lämpiää ja suhteellinen ilmankosteus pienenee.
Hyvä esimerkki pisaroinnista on poimulehden pinnalle kerääntyvät nestepisarat. Neste ei ole ilmasta tiivistynyttä kosteutta, vaan kasvin erittämää karvasta nestettä.
Ero kasteen ja pisaroinnin välillä

Joskus on vaikea erottaa ilmasta tiivistynyt kaste ja kasvien erittämä pisarointi. Kasteessa ilmasta tiivistyy kosteutta jollekin pinnalle, esimerkiksi auton katolle, koska pinnan lämpötila on alhaisempi kuin ilman lämpötila. Tällöin sen kastepistekin on alhaisempi eli vettä tiivistyy alhaisemmassa lämpötilassa.
Aiheesta muualla

Kuvia tai muita tiedostoja aiheesta Pisarointi Wikimedia Commonsissa
Tensegrity

Tensegrity on käsite, jota Carlos Castaneda käytti viittaamaan keksimiinsä "maagisiin liikkeisiin". Castanedan mukaan liikkeet kehittivät Meksikon intiaanishamaanit.
Castaneda loi Cleargreen Incorporated -yhtiön vuonna 1995 pyörittääkseen tensegrity-liiketoimintaa. Hän julkaisi kirjan "Maagiset liikkeet" vuonna 1998. Maagiset liikkeet on ohjekirja tensegrity-liikkeiden tekemiseen. Castaneda julkaisi aiheesta myös opetusvideon.
Kritiikki

Kriitikoiden mukaan Carlos Castanedan tuotokset ovat fiktiota. Tensegrityn tapauksessa hän kriitikoiden mukaan vain uudelleentuotteisti Kiinasta peräisin olevan tai chin rahantekotarkoituksissa.
Tensegrity-itsemurhat

Patricia Partin ja joukko muita tensegrityn harrastajia katosi Castanedan kuoleman jälkeen vuonna 1998. Myöhemmin Partinin ruumis löytyi Kuolemanlaaksosta. Hän oli ilmeisesti tehnyt rituaali-itsemurhan.
Tensegrity Suomessa

Suomeen rekisteröitiin vuonna 1999 Kirkkaanvihreä ry jakamaan tietoa ja edistämään Tensegrity-harjoitusten käyttöä. Yhdistys lopetti toimintansa vuoden 2011 alussa.
Aiheesta muualla

Mitä on Tensegrity? (Arkistoitu – Internet Archive) - Cleargreenin sivut (suomeksi)
Peter Ankersen

Peter Ankersen vuonna 2014.
Peter Svarrer Ankersen (s. 22. syyskuuta 1990 Esbjerg) on tanskalainen jalkapalloilija, pelipaikaltaan oikea laitapuolustaja. Hän edustaa Italian Serie A:ssa pelaavaa Genoaa. Hän on pelannut Tanskan maajoukkueessa 27 maaottelua.
Ankersen aloitti liigauransa huhtikuussa 2010 Esbjergin joukkueessa. Hän on kotimaassaan edustanut myös Vejleä ja FC Kööpenhaminaa. Kaudella 2012 hän pelasi norjalaisseura Rosenborgissa ja kaudella 2014–2015 itävaltalaisseura Red Bull Salzburgissa. Syyskuussa 2019 hän siirtyi italialaisseura Genoaan. Hän on pelannut Serie A:ssa 15 ottelua, joista yhdeksän ottelua avauskokoonpanossa.
Ankersen pelasi Tanskan maajoukkueessa ensimmäisen kerran elokuussa 2013 ystävyysottelussa Puolaa vastaan. Hän on toukokuun 2020 loppuun mennessä pelannut 27 maaottelua. Hän teki maalin marraskuussa 2016 MM-karsintaottelussa Kazakstania vastaan.
Peter Ankersenin kaksosveli Jakob Ankersen on pääsarjatason jalkapalloilija.
Aiheesta muualla

Kuvia tai muita tiedostoja aiheesta Peter Ankersen Wikimedia Commonsissa
Togo olympialaisissa

Togo osallistui olympialaisiin ensimmäisen kerran Münchenissä 1972. Kaksista seuraavista kesäkisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien.  Talviolympialaisiin maa osallistui ensimmäisen kerran Sotšissa 2014.
Togon ainoa olympiamitalisti on koskimeloja Benjamin Boukpeti, joka sai pronssia kajakkiyksikössä Pekingissä 2008. Kukaan toinen togolaisurheilija ei ole yltänyt olympialaisissa pistesijalle, eli kahdeksan parhaan joukkoon.
Olympiamitalit urheilumuodoittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Melonta | 0 | 0 | 1 | 1 | 43 |
| Yhteensä | 0 | 0 | 1 | 1 | 146 |
Lähteet:
Mitalit kesäolympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1972  1972 München: 0
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2004  2004 Ateena: 0
| 2008  2008 Peking | 0 | 0 | 1 | 1 | 83 |
2012  2012 Lontoo: 0
2016  2016 Rio de Janeiro: 0
2020  2020 Tokio: 0
| Yhteensä | 0 | 0 | 1 | 1 | 146 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Benjamin Boukpeti | 2008  2008 Peking |  Melonta | Miesten kajakkiyksikkö |
Lähteet:
Taiwanin presidentinvaali 2020

Taiwanin 15. presidentin ja varapresidentin vaalit (kiin. 中華民國第十五屆總統副總統選舉) pidettiin 1. tammikuuta 2020 yhdessä parlamenttivaalien kanssa. Tsai Ing-wen ja hänen DPP-puolueensa voitti molemmat vaalit.
Ehdokkaat ja tausta

Vaaleissa valitaan presidentti sekä tämän varapresidentti enemmistövaalilla (pluraliteettijärjestelmä eli ns. "first-past-the-post") samalla tavalla kuten esim. Yhdysvalloissa. Puolueet, jotka ovat viime vaaleissa saaneet vähintään 5 % kannatuksen, voivat asettaa oman ehdokkaan.
Koska DPP kärsi tappion vuoden 2018 paikallisvaaleissa, Tsain uskottiin aluksi häviävän myös presidentinvaalit. Tyytymättömyyden taustalla oli liuta erilaisia sisäpoliittisia skandaaleja ja epäsuosittuja lakimuutoksia (mm. samaa sukupuolta olevien avioliiton laillistaminen). Huonon vaalituloksen myötä vuonna 2018 Tsai myös erosi DPP:n johtajan paikaltaan.
Ehdokkaat ja tausta > Demokraattinen edistyspuolue

DPP:n ehdokas oli istuva presidentti Tsai Ing-wen, jonka varapresidenttiehdokas oli William Lai.
Hongkongin protestien myötä Tsain onnistui kuitenkin kasvattaa kannatustaan Manner-Kiinaa kritisoivien ulostulojensa avulla. Hän totesi mm. että "demokratia ja autoritarismi... eivät voi elää sovussa samassa maassa" hänen ottaessaan kantaa Yksi maa kaksi järjestelmää -systeemiin.
Vaalien alla kiersi myös huhu, ettei Tsain London School of Economics -yliopistossa tehty väitöskirja olisi aito. Yliopisto kuitenkin vahvisti Tsain väitelleen siellä oikeustieteen tohtoriksi vuonna 1984.
Tsaista ja tämän työstä presidenttinä julkaistiin loppuvuodesta 2019 anime-tyylinen peli, jonka virallinen nimi on What?! I, a Taiwanese third-year high schooler from Class 2, suddenly fell into a different world and met the president?! tai lyhyemmin Presidential Palace Adventure.
Ehdokkaat ja tausta > Kuomintang

Kiinan kansanpuolueen ehdokkaan, Han Kuo-yun, varapresidenttiehdokas oli Chang San-cheng.
Ennen presidentinvaaleja Han toimi Kaohsiungin kaupungin pormestarina. Häntä pidetään Beijing-myönteisenä ehdokkaana, ja Han aiheutti pahennusta allekirjoittamalla kauppasopimuksia mannerkiinalaisten kaupunkien kanssa vuonna 2019. Lisäksi hän on sanonut, että ajatus Taiwanin itsenäisyysjulistuksesta on pelottavampi kuin kuppa..
Ehdokkaat ja tausta > Kansa ensin -puolue

Kansa ensin -puolue saavutti edellisissä vaaleissa hieman yli 6 % kannatuksen ja oli pienin presidentinvaaleihin osallistuva puolue. Sen presidenttiehdokkaana oli James Soong ja varapresidenttiehdokas Sandra Yu.
Soong on osallistunut useisiin vaaleihin aikaisemmin. Ilmoittautuessaan ehdokkaaksi Soong viittasi tämän kerran olevan hänelle kuin "Endgame"..